Jakub Błaszczykowski

Kerjaya awal

Błaszczykowski telah dilahirkan di Truskolasy berdekatan Częstochowa. Ketika beliau berusia lapan tahun, beliau bersama abang beliau, David mula berlatih di Raków Częstochowa. Pada September 1996, ketika berusia 10 tahun, beliau kehilangan ibunya dalam satu tragedi dan beliau terpaksa tinggal bersama nenek beliau. Beliau terpaksa melupakan bola sepak tetapi pak cik beliau, Jerzy Brzęczek, bekas pemain pasukan kebangsaan Poland membenarkan Jakub berlatih di Raków Częstochowa selama dua bulan. Pada 2002, Jakub menyertai Górnik Zabrze dalam remaja. Pada awal 2003, beliau menyertai KS Częstochowa dan bermain di divisyen keempat Poland sehingga akhir 2004.

Wisła Kraków

Błaszczykowski akhirnya masuk ke pasukan Wisła yang bermain di Ekstraklasa iaitu liga tertinggi Poland. Jakub bersama Wisła memenangi gelaran Ekstraklasa dalam debut Jakub pada musim tersebut dan pasukan Jakub menjadi naib juara dalam musim berikutnya. Beliau telah memenangi "Pemain Tengah Terbaik" dalam divisyen teratas Poland. Beliau juga dinamakan dalam "Ekstraklasa Best XI" pada 2006–07 dalam undian Persatuan Bola Sepak Poland.

Borussia Dortmund

Pada Februari 2007, Błaszczykowski menandatangani kontrak selama empat tahun bersama Borussia Dortmund yang bermain di liga teratas Jerman, pada Julai 2007. Beliau kebiasaannya bermain di posisi sayap. 
Beliau menjaringkan gol liga pertamanya untuk Dortmund pada 25 April 2008 dalam keputusan seri 1–1 menentang Eintracht Frankfurt.
Pada Disember 2008, beliau telah diundi sebagai Pemain Terbaik Poland dan sebulan kemudian pada Januari 2009, beliau diundi sebagai Pemain Terbaik Borusia Dortmund oleh para peminat mengalahkan Neven Subotić dan Alexander Frei. Pemain tengah Poland itu menerima 35 peratus undian.
Dalam musim 2008–09, beliau telah mengalami kekoyakan pada otot.
Błaszczykowski bersama Borussia Dortmund memenangi gelaran Bundesliga dua kali berturut-turut dalam musim 2010–11 dan 2011–12. Beliau juga memenangi DFB-Pokal 2011–12 dengan membuat dua hantaran dalam perlawanan akhir 5–2 ke atas Bayern Munich. Sehingga 2012, beliau bermain dengan menggunakan nama jersinya, 'Kuba'.
Pada Julai 2012, Błaszczykowski telah dinamakan oleh UEFA iaitu Anugerah 32 Pemain Terbaik Eropah. Pada 24 Julai 2012, beliau menandatangani kontrak baru bersama Borussia Dortmund. Dengan itu, beliau bersama kelab Jerman itu sehingga 2016.

Musim 2012–13

Błaszczykowski menjaringkan gol kedua untuk Dortmund dalam perlawanan DFB-Pokal pada 18 Ogos 2012. Pada 25 Januari 2013, Błaszczykowski menjaringkan dua gol dalam 21 minit pertama menentang 1. FC Nürnberg dengan menghantar Dortmund ke tangga kedua liga dengan perbezaan sembilan mata kepada juara Bayern.
Beliau menjaringkan gol ketiga Dortmund, 3-0 ke atas Shakhtar Donetsk pada 5 Mac dengan melengkapkan agregat 5-2 ke atas juara Ukraine dan Dortmund berjaya melangkah ke suku akhir Liga Juara-Juara. Keputusan itu memastikan pasukan Yellow-Blacks berjaya ke suku akhir buat pertama kali dalam tempoh 15 tahun.
Pada 2 Jun 2013, Błaszczykowski menandatangani kontrak baru bersama Borussia Dortmund, beliau kekal bersama kelab Jerman itu sehingga 2018.

2013–14

Pada 27 Julai 2013, Błaszczykowski memenangi Piala Super DFL 2013 bersama Dortmund menewaskan musuh utama, Bayern Munich dengan keputusan 4-2. Pada 26 Oktober 2013, Błaszczykowski menjaringkan satu gol untuk Dortmundscored dalam perlawanan Revierderby menentang musuh utama Schalke, 3–1 memihak kepada Dortmund.
Pada 25 Januari 2014, Błaszczykowski telah mengalami kecederaan serius pada kaki dalam perlawanan seri 2–2 menentag Augsburg di mana beliau terpaksa berehat sepanjang musim 2013-14.

Kerjaya antarabangsa

Błaszczykowski membuat debut untuk pasukan kebangsaan Poland pada 28 Mac 2006 dalam satu perlawanan persahabatan menentang Arab Saudi. Walau bagaimanapun, Błaszczykowski tidak menerima panggilan untuk menyertai Piala Dunia FIFA 2006 di Jerman disebabkan kecederaan.
Błaszczykowski menjaringkan gol pertamanya untuk Poland pada 22 Ogos 2007 dalam perlawanan persahabatan menentang Rusia. Beliau merupakan pemain penting Poland dalam kempen kelayakan UEFA Euro 2008. Beliau telah tersenarai dalam skuad Poland untuk UEFA Euro 2008 tetapi alami kecederaan.
Pada 17 November 2010, dalam perlawanan persahabatan menentang Côte d'Ivoire, Błaszczykowski membuat debut sebagai kapten pasukan kebangsaan Poland.

Euro 2012

Pada 8 Jun 2012, dalam perlawanan pembukaan UEFA Euro 2012 menentang Greece, beliau membuat hantaran kepada Robert Lewandowski, Poland seri 1-1. Dalam perlawanan kedua peringkat kumpulan menentang Rusia, beliau menjaringkan gol dari jarak jauh, seri 1-1. Beliau menjadi Pemain Terbaik Perlawanan.

Kelayakan Piala Dunia 2014

Błaszczykowski menjadi penjaring terbanyak Poland dalam kempen kelayakan Piala Dunia 2014 dengan empat gol. Jaringan pertamanya ketika menentang Montenegro dengan keputusan 2-2. Gol keduanya hadir empat hari kemudian apabila Poland menumpaskan Moldova, 2-0. Beliau tidak memasuki perlawanan seri 1-1 menentang England akibat kecederaan. Beliau membuat hantaran kepada Piszczek ketika menewaskan Ukraine, 3-1. Beliau juga tidak memasuki perlawanan menentang San Marino akibat dibelenggu kecederaan ketika memanaskan badan sebelum perlawanan bermula. Pada 7 Jun 2013, beliau menjaringkan gol ketiganya ketika kempen kelayakan ketika menentang Moldova, Poland seri 1-1.